ཕྱི་ལོ་༢༠༡༡ལོར་ཁོ་བོ་ཧྥ་རན་སིའི་ཤར་ཕྱོགས་སྐད་ཡིག་དང་རིག་གཞུང་སློབ་ཆེན་དུ་ལས་ཀ་བྱེད་སྐབས།ཉིན་གཅིག་ཉེ་ཁོར་གྱི་ཚོང་ཁང་ཆེན་པོ་ཞིག་ཏུ་རང་མཁོའི་ཅ་དངོས་འགའ་ལ་མིག་མྱུལ་བྱེད་བཞིན་པའི་སྐབས་སུ།རྒྱབ་ཕྱོགས་ནས་ངའི་མིང་ནས་འབོད་མཁན་ཞིག་བྱུང་བ་སུ་ཡིན་སྙམ་ནས་བལྟ་སྐབས་བསམ་གཏན་རྒྱ་མཚོ་ལགས་རེད་འདུག་ཅིང་།ཁོང་ཚོང་ཁང་དེའི་ནང་ཕྱག་ལས་གནང་གི་ཡོད་གསུངས།དེ་ནས་བཟུང་བསམ་གཏན་རྒྱ་མཚོ་ལགས་དང་།ཆབ་བྲག་ལྷ་མོ་སྐྱབས།ཟླ་བ་ཚེ་རིང་ངེད་ཚོ་ཐེངས་ཁ་ཤས་མཉམ་འཛོམས་ཀྱིས་ཞིམ་པའི་ཟས་སྣར་རོལ་ཞོར་རྩོམ་རིག་དང་ལོ་རྒྱུས།ཆབ་སྲིད་སོགས་གླེང་མྱོང་།གླེང་མོལ་གྱི་བརྒྱུད་རིམ་ནང་ནས་ངས།ཚོང་ཁང་ནང་དུ་ལས་ཀ་བྱེད་མཁན་གྱི་ཁ་སྒང་བསམ་གཏན་རྒྱ་མཚོ་དང་།དྲྭ་ལམ་དུ་སྙན་ངག་སྣ་མང་སྤེལ་མཁན་གྱི་འབའ་སྲས་གཉིས་མི་གཅིག་ཡིན་པ་ཤེས།